5 Mei is die 125ste dag van die jaar in die Gregoriaanse kalender (126ste in skrikkeljare). Daar volg nog 240 dae in die jaar. 200 – In China sterf generaal Sun Ce van die Han-dinastie, nadat hy tydens 'n jagtog dodelik beseer is. Voordat hy sterf benoem hy sy broer Sun Quan (182–252) as sy opvolger. 553 – Die Tweede Konsilie van Konstantinopel vind plaas. 1260 – Kublai Khan word na die dood van sy broer Mongke tot heerser van die Mongoolse ryk verkies. Sy broer Arigkbugha Khan en sy aanhangers kom in opstand teen sy verkiesing. 1292 – Hertog Adolf van Nassau word in Aken tot Romeins-Duitse koning verkies nadat hy groot beloftes aan die koer-vorste maak. 1313 – Pous Clemens V verklaar Pous Celestinus V heilig. 1389 – Die Romeins-Duitse koning Wenzel van die huis Luxemburg onderteken in Eger die Vrede van Eger. Die Swabiese bond van stede word verbied wat tans oorlog teen die hertoë in Suid-Duitsland gevoer het. 1521 – Die Verdrag van Ewige Vrede tussen Frankryk en die Switserse Bondgenootskap word uitgebrei tot 'n nie-aanvals- en verdedigingsverdrag tussen Switserland en Frankryk.